Vita:A Világegyetem legnagyobb struktúráinak a listája

message: Szerintem ez egy szócikk a Világegyetem legnagyobb struktúráinak a listájáról. És nem egy szócikk a Világegyetem legnagyobb struktúráiról. Jó lenne ezt tisztázni mielőtt többen is megszabják, hogy mit mulasztottam el és mit kell még megcsinálnom a szócikken. Előre is köszönöm, ha ebben segítenek. – Nagyfalat vita 2021. október 14., 07:56 (CEST)
Röviden, a szócikk címe: Lista a Világegyetem legnagyobb struktúráiról
vagy
A Világegyetem legnagyobb struktúráinak a listája (mint az enwikin). – Nagyfalat vita 2021. október 14., 07:58 (CEST)
replies: text: A "list of largest cosmic structures" nevű Wikidata elemhez van rendelve a cikk. Tehát vagy át kell nevezni és alakítani a cikket tényleges listává, vagy pedig megtartani a mostani koncepciót, de akkor új WD-elemet kell létrehozni.

text: Egyéb kritika: a cikk bevezetője nem enciklopédikus megfogalmazásban íródott. A semleges, tényekre koncentráló hangnem fontos a Wikipédián, próbálj más cikkeket példának venni (pláne a "jó" és a "kiemelt" státusszal rendelkező szócikkeket ajánlanám). A többes szám 1. személyben való megfogalmazás a Wikipédián nem javallott. Az "égi kristálygömb" metafora remekül hangzana mondjuk egy versben, de itt a WP-n szintén nem hasznos. Itt nem a gyönyörködtető és a fantáziát megmozgató kifejezésmódon kell lennie a hangsúlynak, hanem a száraz tényközlésen. Idézet a Wikipédia stilisztikai útmutatójából:

text: "A lexikoncikkek stílusa általában formális és emelkedett, hangnemük nem köznyelvi vagy csevegő. Nyelvtanilag kifogástalanul szerkesztett, és kerüli a szlenget. A formális hangnem nem jelenti azt, hogy bonyolult, hosszú, elvont és „tudományos” szavakat kell használni. Olyan megfogalmazást kell választani, amely a legvilágosabban és legegyértelműbben fejti ki a cikk témáját. Ne írj anekdotát, vagy esszét, és ne használj az olvasó izgalmát fokozandó újságcikkfordulatokat!"

text: Köszi, hogy elolvastad, és további jó szerkesztést. - Assaiki vita 2021. október 14., 16:37 (CEST)
replies: text: :Köszönöm a tanácsokat. Nekem a fogalmazás nem erősségem, de megpróbálom megfogadni amit írsz (csak majd ne kapjak ettől eltérő tanácsokat). Viszont előbb megpróbálom befejezni a bevezetőt, mert mások meg azt kérték. Addig is szerkessze át bárki saját ízlése szerint. Misibácsi javaslataival nem tudok mit kezdeni sajnos. – Nagyfalat vita 2021. október 15., 06:16 (CEST)
 De a lényeg. Igen, ez egy lista. Szeretném, ha az lenne a neve. Szeretném, ha a csatolás megmaradna. Nem értem milyen mostani koncepcióról beszélsz. Nekem ez a koncepcióm. – Nagyfalat vita 2021. október 15., 06:19 (CEST)

text: A kétféle koncepció a "cikk" és a "lista". A cikk jellemzője, hogy zömében folyószövegből áll, de akár tartalmazhat listákat is. Ettől még a hangsúly a folyószövegen lesz. A lista jellemzője, hogy nagyrészt a benne felsorolt elemekből áll, de egy rövid bevezető általában ehhez is tartozik. Eme rövidke bevezető általában a lista használatához és értelmezéséhez szükséges információkat tartalmazza. Az a bevezető mondat, amit leírtál ("Ez az oldal a Világegyetem legnagyobb ismert objektumait sorolja fel.") például megfelel ennek a követelménynek. Azonban a többi, nem listajellegű információ felesleges, gondolok itt a "Történelem" szakasz tartalmára. (Azért írom, hogy felesleges, mert a fentebbi hozzászólásodban eldöntötted, hogy listát szeretnél.)

text: A többi szerkesztő azért kért meg, hogy írjál szöveget az oldalhoz, mert azt gondolták, hogy cikket szeretnél, nem pedig listát. Maga a cím nem utal arra, hogy ez egy lista lenne ("A Világegyetem legnagyobb struktúrái"). Tehát egy átnevezésre is szükség lesz a következő címre: "A Világegyetem legnagyobb struktúráinak a listája". Ha szeretnél többet megtudni a listákra vonatkozó szabályokról, akkor itt olvashatsz utána. - Assaiki vita 2021. október 15., 12:47 (CEST)
thread_title:  Lista vagy szócikk? 

message: Az alábbi szövegrészt a cikkből hoztam át ide, ha esetleg még kellene. A szöveg nem felelt meg az enciklopédikus hangnem követelményeinek, mellesleg pedig listacikkekbe általában elég egy informatív, egymondatos bevezető is. - Assaiki vita 2021. október 19., 15:17 (CEST)
A Világunk legnagyobb objektuma kezdetben a Föld, majd a Nap volt. A XVI. században a Naprendszer volt a Világ legnagyobb objektuma, lévén a Naprendszert tekinthettük az egész Világnak. Az égi kristálygömb széttörésével a világ kitágult, de nem volt benne szerkezet. Herschel 1785-ös cikke után a Tejútrendszert tekinthették a legnagyobb képződménynek. Ennek méretét kezdetben legfeljebb ezer fényévnek, majd később 2-3 ezer fényévnek gondolták. Shapley 1910-es évekbeli munkássága nyomán tudjuk, hogy a Tejútrendszer 100 ezer fényévnél nagyobb. Abell az 1950-es évek végén fedezte fel a galaxishalmazokat, melyek néhány tucat vagy akár több ezer galaxist tartalmazhatnak. Így a Világegyetem legnagyobb ismert szerkezetének a mérete a 60-as években elérte a tízmillió fényévet. Később felfedezték, hogy a galaxishalmazok szuperhalmazokba tömörülhetnek. Tehát a 80-as években a legnagyobb ismert szuperhalmazok mérete meghaladta az egymilliárd fényévet. Ennél is nagyobb csoportosulást fedezett fel a Sloan Digital Sky Survey (SDSS, Sloan Digitális Égboltfelmérési Program) 2003-ban. Később Roger Clowes és csoportja több kvazárcsoportosulást fedezett fel, melyek mérete a 2-4 milliárd fényévet is elérheti. A 2010-es években gamma-kitörések sűrűsödése által még nagyobb struktúrákat fedeztek fel. Ezek közül a legnagyobbakat sorolja fel az alábbi lista.
thread_title:  A cikkből ide mozgatott rész 

message: Csak az táblázat első két sorát(!) ellenőriztem az eredeti enwikis cikkel összehasonlítva, de már ennek során is azt tapasztaltam, hogy mindkét sorból lényegi információk hiányoznak. Épp ezért egy alapos szaklektorálást indokoltnak tartok. - Assaiki vita 2021. október 19., 15:27 (CEST)
Jogos, de még nem fejeztem be az oldal építését. Bárki nem csak lektorálhatja, hanem szerkesztheti is. Csak örülök neki. (annak nem, hogy kivettél sorokat, jobb lett volna, ha átírod) – Nagyfalat vita 2021. október 20., 15:58 (CEST)
Csak megkérdezem: Mi az akadálya annak, hogy valaki jóváhagyja a 37 változtatást?
Van benne vandalizmus, vagy durva helyesírási hiba? – Nagyfalat vita 2021. október 24., 08:30 (CEST)
replies: text: Egyetlen akadálya van: nincs elég járőr a sok-sok változtatás ellenőrzésére, ezért lassan haladnak. Vannak olyan változtatások, amik hónapok óta elfogadásra várnak. Előbb-utóbb le lesznek ellenőrizve, de ehhez idő kell. - Assaiki vita 2021. október 26., 14:29 (CEST)
replies: text: :Köszönöm a válaszod! – Nagyfalat vita 2021. október 27., 16:14 (CEST)
thread_title:  Lektor sablon